মফিদুল হক তাঁর এক লেখায় দ্বিজেন শর্মা সম্পর্কে লিখেছিলেন, ‘‘তাঁর অবলম্বন হৃদয় ও মনন, মননের চর্চায় তাঁর পরিবর্তনময়তার বিরাম নেই, আর হৃদয়বৃত্তিতে তিনি সর্বত্র সতত অপরিবর্তনীয়, একইভাবে উদার ও ভালোবাসায় আপ্লুত। তাই তো দ্বিজেন শর্মা থাকতে পারেন বৃক্ষসম চিরসবুজ। কাজটি কঠিন, কিন্তু যিনি পারেন, তিনি আপনাতেই পারেন। জয় হোক আমাদের এই মানববৃক্ষের।’’ হ্যাঁ, দ্বিজেন দা যতদিন বেঁচেছেন বৃক্ষের মত সবুজ, দৃঢ় ও খাঁড়া হয়েই বেঁচেছেন।